**Οι 25 απαντήσεις του Οργανισμού «Το Χαμόγελο του Παιδιού»**

**στο δημοσίευμα της εφημερίδας  «ΤΟ ΒΗΜΑ» στο φύλλο της 11ης Δεκεμβρίου 2022**

«Το Χαμόγελο του Παιδιού», σε συνέχεια του ρεπορτάζ του Βασίλη Λαμπρόπουλου που δημοσιεύτηκε την Κυριακή 11 Δεκεμβρίου 2022, στην εφημερίδα «ΤΟ ΒΗΜΑ ΤΗΣ ΚΥΡΙΑΚΗΣ», με τίτλο «Στο μικροσκόπιο “Το Χαμόγελο του Παιδιού”»:

Επισημαίνει ότι:

* Ο δημοσιογράφος του «Βήματος» ουδέποτε επικοινώνησε με τον Οργανισμό, τόσο ενόψει, όσο και κατά τη διάρκεια της δημοσιογραφικής του έρευνας για σχετικές δηλώσεις-απαντήσεις επί των σημείων του ρεπορτάζ.
* Επιδιώχθηκε ξεκάθαρα η δημιουργία εντυπώσεων με στόχο τον κλονισμό της εμπιστοσύνης του κόσμου που στηρίζει το έργο του, αδιάκοπα, εδώ και 27 χρόνια, σε συνέχεια δημοσιευμάτων σχετικά με άλλους φορείς και ΜΚΟ.
* Όλα τα στοιχεία που αναφέρονται στο δημοσίευμα καταρρίπτονται ακολούθως και αναλύθηκαν περαιτέρω κατά τη διάρκεια της τρίωρης Συνέντευξης Τύπου που πραγματοποίησε ο Οργανισμός τη Δευτέρα 12 Δεκεμβρίου 2022. / Η Συνέντευξη Τύπου είναι διαθέσιμη στο κανάλι του Οργανισμού στο youtube.
* Όλα τα οικονομικά στοιχεία που περιέχονται στο δημοσίευμα βρίσκονται σταθερά αναρτημένα στην ιστοσελίδα του Οργανισμού, ωστόσο για άλλα στοιχεία που αναφέρονται, ο Οργανισμός διερωτάται πώς δημοσιοποιήθηκαν σε δημοσιογραφικούς κύκλους.

1. **Αναφορικά με τον έλεγχο, που όπως υποστηρίζει το δημοσίευμα, πρόκειται να πραγματοποιηθεί:**

«Το Χαμόγελο του Παιδιού» διαχρονικά δέχεται ελέγχους από κρατικούς φορείς και φορείς της τοπικής αυτοδιοίκησης, γεγονός που αποζητά και χαιρετίζει όπως και τον έλεγχο που υποστηρίζει το δημοσίευμα ότι πρόκειται να πραγματοποιηθεί.

1. **Αναφορικά με την έρευνα, που επικαλείται το δημοσίευμα:**

Στην πιο πρόσφατη πανελλαδική έρευνα (Νοέμβριος 2022) που αφιλοκερδώς διενήργησε η εταιρεία Focus Bari για τον Οργανισμό, προέκυψαν τα παρακάτω βασικά σημεία:

* Στην 1η θέση και με ποσοστό 94% αναγνωρισιμότητας βρίσκεται «Το Χαμόγελο του Παιδιού» ανάμεσα στις ΜΚΟ της χώρας.
* Το 88% θεωρεί ότι προσφέρει ουσιαστικό έργο στην κοινωνία.
* Το 86% θεωρεί ότι έχει τη μεγαλύτερη εμπειρία στην αντιμετώπιση περιστατικών και φροντίδας παιδιών στην Ελλάδα.
* Το 85% θεωρεί ότι έχει τη δύναμη να κινητοποιεί τις Αρχές και τους πολίτες.
* Το 79% των Ελλήνων έχουν θετική εντύπωση για το έργο του Οργανισμού, σημειώνοντας αύξηση 8% από το 2021.
* Το 78% θεωρεί ότι αποτελεί τον πιο αξιόπιστο μη κυβερνητικό φορέα στην Ελλάδα, σημειώνοντας αύξηση 21,9% από το 2021.

1. **Αναφορικά με την εξωστρέφεια του Οργανισμού, που όπως αναφέρει το δημοσίευμα επικαλούνται οι υπεύθυνοι:**

«Το Χαμόγελο του Παιδιού» με δική του πρωτοβουλία:

* Δημοσιοποιεί ετησίως την έκθεση των ορκωτών ελεγκτών της ανεξάρτητης διεθνούς εταιρείας Ernst and Young αναφορικά με την κατάσταση Εισπράξεων / Πληρωμών
* Δημοσιοποιεί δύο φορές ετησίως τα στατιστικά στοιχεία όλων των υπηρεσιών και δράσεων του
* Δημοσιοποιεί την Έκθεση Βιώσιμης Ανάπτυξης
* Δέχεται ετήσιο οικονομικό έλεγχο από την ανεξάρτητη διεθνή εταιρεία ορκωτών ελεγκτών Ernst and Young.
* Δέχεται Έλεγχο από διεθνείς φορείς π.χ. Ευρωπαϊκή Ένωση στο πλαίσιο κατάθεσης προτάσεων και πιστοποιήσεων, όπως ένταξη του Οργανισμού στη **Γενική Διεύθυνση Ανθρωπιστικής Βοήθειας της Ευρωπαϊκής Επιτροπής** (DG ECHO).
* Δέχτηκε Έλεγχο για την πιστοποίηση του Οργανισμού και των υπηρεσιών του από το αρμόδιο Υπουργείο Εργασίας και Κοινωνικών Υποθέσεων. Σημειώνεται ότι «Το Χαμόγελο του Παιδιού» πιστοποιήθηκε για δεύτερη φορά για την παροχή πρωτοβάθμιας, δευτεροβάθμιας και τριτοβάθμιας κοινωνικής φροντίδας. Η πιστοποίησή ισχύει μέχρι το 2024.
* Δέχτηκε Έλεγχο με το νέο νομοθετικό πλαίσιο για την ένταξη του Οργανισμού στο Εθνικό Μητρώο μη Κυβερνητικών Οργανώσεων από το αρμόδιο Υπουργείο Μετανάστευσης και Ασύλου.
* Δέχεται τακτικά αιφνιδιαστικούς ελέγχους από την Κοινωνική Υπηρεσία της οικείας Περιφέρειας που υπάγεται κάθε Σπίτι του Οργανισμού (συνολικά 11 Σπίτια πανελλαδικά). Οι έλεγχοι αφορούν συνολικά στη λειτουργία του κάθε σπιτιού (προσωπικό, φιλοξενούμενα παιδιά, επισκόπηση ιστορικών παιδιών, κτιριακά θέμα, διοικητικά θέματα κ.λπ.) αλλά και άλλους τακτικούς φορείς όπως η Αρχή Διαφάνειας.

1. **Αναφορικά με τον αριθμό των παιδιών που έχει στηρίξει «Το Χαμόγελο του Παιδιού» και τη μείωση αυτών όπως επικαλείται το δημοσίευμα:**

* Το 2018 ο Οργανισμός στήριξε 90.601 παιδιά και τις οικογένειές τους
* Το 2019 ο Οργανισμός στήριξε 95.717 παιδιά και τις οικογένειές τους
* Το 2020 ο Οργανισμός στήριξε 57.722 παιδιά και τις οικογένειές τους
* Το 2021 ο Οργανισμός στήριξε 48.403 παιδιά και τις οικογένειές τους

Σημειώνεται ότι το 2020 και το 2021 εν μέσω πανδημίας, βασικές δράσεις του Οργανισμού ανεστάλησαν λόγω σχετικών οδηγιών και κατευθύνσεων από τις αρμόδιες υγειονομικές αρχές. Στην αναστολή αυτή οφείλεται και η μείωση του αριθμού των υποστηριζόμενων παιδιών.

Οι βασικές δράσεις που ανέστειλαν τη λειτουργία τους είναι η Προληπτική ιατρική και οδοντιατρική σε παιδιά, η Δημιουργική απασχόληση σε νοσηλευόμενα παιδιά, οι Παρεμβάσεις πρόληψης στα σχολεία.

Ωστόσο, σημειώνεται ότι ενώ το 1ο εξάμηνο του 2021 «Το Χαμόγελο του Παιδιού» υποστήριξε 23.828 παιδιά, το 1ο εξάμηνο 2022 υποστήριξε 38.710 παιδιά, γεγονός που επιβεβαιώνει τη σταδιακή αύξηση των υποστηριζόμενων παιδιών, με την παρέλευση των μέτρων ενάντια στη διασπορά της πανδημίας.

1. **Αναφορικά με το Διοικητικό Συμβούλιο του Οργανισμού, συμμετέχουν οι παρακάτω:**

* Πρόεδρος Δ.Σ., Κωνσταντίνος Γιαννόπουλος
* Αντιπρόεδρος Δ.Σ., Κωνσταντίνος Κοτσιλίνης Πρώην Ορκωτός Ελεγκτής και Σύμβουλος Επιχειρήσεων
* Γενικός Γραμματέας Δ.Σ., Χρήστος Καμμιλάτος Διευθυντής ΕΣΥ Γενικός Οικογενειακός Γιατρός
* Ταμίας Δ.Σ., Ιωάννης Λαμπρόπουλος Ιωάννης Λαμπρόπουλος Αντιστράτηγος ΕΑ Πυροσβεστικού Σώματος
* Μέλος Δ.Σ., Ευαγγελία Μαλαμάκη Πτυχιούχος μαθηματικός ΕΚΠ
* Μέλος Δ.Σ., Ελευθέριος Σαμαράς Διευθύνων Σύμβουλος Εταιρείας
* Μέλος Δ.Σ., Πυθαγόρας Παπαδημητρίου Ανώτατο Διευθυντικό Στέλεχος Πολυεθνικής Εταιρίας
* Αναπληρωματικό Μέλος Δ.Σ., Βασίλειος Ορφανός Πρόεδρος Εταιρίας Τεχνολογίας
* Αναπληρωματικό Μέλος Δ.Σ., Ευαγγελία Καρπουζοπούλου Παιδαγωγός Προσχολικής Ηλικίας
* Αναπληρωματικό Μέλος Δ.Σ., Αικατερίνη Χούπη Διευθύντρια Δημιουργικού Τμήματος Διαφημιστικής Εταιρίας
* Επίτιμο Μέλος Δ.Σ., Βασίλειος Μαρκής, Επίτιμος Αντιεισαγγελέας Αρείου Πάγου
* Επίτιμο Μέλος Δ.Σ., Χρυσούλα Μυλωνά, τ. Εισαγγελέας Ανηλίκων

1. **Αναφορικά με την προσωπική πορεία του Κώστα Γιαννόπουλου και τις αιχμές που αφήνει το δημοσίευμα:**

Ο Κώστας Γιαννόπουλος διέγραψε μία σημαντική επαγγελματική πορεία στον νεοσύστατο τότε χώρο της τεχνολογίας στην Ελλάδα, από το 1980 έως το 1995, όπου η πορεία διεκόπη βίαια όταν αρρώστησε ο 10χρονος, μικρότερος γιος του Ανδρέας. Κατά τη διάρκεια της ασθένειας του γιου του εγκατέλειψε την επιχειρηματική δραστηριότητα και αφιερώθηκε αρχικά στο παιδί και μετέπειτα στην υλοποίηση της επιθυμίας του. Η επιχειρηματική του δραστηριότητα ολοκληρώθηκε χωρίς εκκρεμείς οφειλές και συναλλαγές.

1. **Αναφορικά με τις απολύσεις εργαζομένων το 2010, που επικαλείται το δημοσίευμα:**

Πραγματοποιήθηκαν απολύσεις εργαζομένων εξαιτίας περιστατικού κακοποίησης φιλοξενούμενου παιδιού. Ο Οργανισμός ακολούθησε τη νόμιμη διαδικασία.

1. **Αναφορικά με την απόλυση εργαζομένων και την τοποθέτηση καμερών, που επικαλείται το δημοσίευμα:**

Δεν υπήρξε απόλυση εργαζομένων λόγω διαμαρτυριών τους για την τοποθέτηση καμερών.

Στους εξωτερικούς χώρους του Οργανισμού, και αποκλειστικά για την προστασία των φιλοξενούμενων παιδιών τοποθετήθηκαν κάμερες, εν γνώσει όλων και κατόπιν σχετικής αδειοδότησης των αρμόδιων φορέων και της Αρχής Προστασίας Προσωπικών Δεδομένων.

1. **Αναφορικά με τις δηλώσεις εργαζόμενων του Οργανισμού, που επικαλείται το δημοσίευμα, για τη μη επαρκή στελέχωση των Σπιτιών του Οργανισμού:**

Σε κάθε Σπίτι, «Το Χαμόγελο του Παιδιού» απασχολεί μία 16μελή ομάδα εργαζομένων των εξής ειδικοτήτων:  Κοινωνικός Λειτουργός, Ψυχολόγος, Παιδαγωγοί, Παιδοκόμοι, Εκπαιδευτικός, Μαγείρισσα, Νοσηλευτής, Καθαρίστρια, Οδηγοί, Παιδίατροι, Νομικός Σύμβουλος.

1. **Αναφορικά με τις 3-4 αναφορές γονέων για την παράνομη παρακράτηση των παιδιών τους, που επικαλείται το δημοσίευμα:**

Όλα τα παιδιά που διαμένουν στα Σπίτια του Οργανισμού φιλοξενούνται κατόπιν εισαγγελικών παραγγελιών και δικαστικών αποφάσεων.

Σημειώνεται επίσης ότι:

Μέχρι σήμερα, «Το Χαμόγελο του Παιδιού» έχει αναλάβει τη φροντίδα 1.044 παιδιών στα 11 Σπίτια που λειτουργεί πανελλαδικά, κατόπιν σχετικών εισαγγελικών εντολών και για κάθε παιδί η πολυεπιστημονική ομάδα του Οργανισμού αναζητά την καλύτερη λύση.

Από το 2006 έως σήμερα, «Το Χαμόγελο του Παιδιού» έχει προχωρήσει στην επανένωση 378 παιδιών με την οικογένειά τους κατόπιν σχετικών εισαγγελικών εντολών και δικαστικών αποφάσεων.

Από το 2006 έως σήμερα «Το Χαμόγελο του Παιδιού» έχει αποκαταστήσει 98 παιδιά μέσω τεκνοθεσίας και 30 μέσω αναδοχής.

Ωστόσο τονίζεται ότι:

Σήμερα, για 79 από τα 126 παιδιά που έχει δηλώσει «Το Χαμόγελο του Παιδιού» προς αναδοχή δεν έχει προκύψει πρόταση σύνδεσης, με τα 59 εξ αυτών να είναι άνω των 12 ετών. Για τα υπόλοιπα 47 παιδιά αν και προκύπτουν προτάσεις σύνδεσης, τελικά απορρίπτονται από τους υποψήφιους αναδόχους γονείς.

Σήμερα, για 6 από τα 27 παιδιά που έχει δηλώσει «Το Χαμόγελο του Παιδιού» προς τεκνοθεσία δεν έχει προκύψει πρόταση σύνδεσης. Το σύνολο των 6 παιδιών είναι άνω των 12 ετών. Για τα υπόλοιπα 21 παιδιά αν και προκύπτουν προτάσεις σύνδεσης, τελικά απορρίπτονται από τους υποψήφιους θετούς γονείς.

1. **Αναφορικά με την παρουσία παιδιών που φιλοξενούνται στα Σπίτια του Οργανισμού, σε τηλεοπτικές εκπομπές, όπως αναφέρει το δημοσίευμα:**

Παιδιά εθελοντές, παιδιά που φιλοξενούνται στα Σπίτια, παιδιά εργαζομένων και εθελοντών συνυπήρχαν σε τηλεοπτικές εκπομπές, ωστόσο εξαιρετικά σπάνια και σε κάποιες περιπτώσεις και με φιλοξενούμενα παιδιά άλλων φορέων.

1. **Αναφορικά με τις εκκρεμείς οφειλές, που επικαλείται το δημοσίευμα, σε ιδιοκτήτες οικημάτων:**

«Το Χαμόγελο του Παιδιού» καλύπτει κάθε υποχρέωσή του με απόλυτη συνέπεια. Δεν έχει οφειλές στο δημόσιο, σε τρίτους, σε προμηθευτές, σε εργαζόμενους κ.λπ.

Σχεδόν καθημερινά ο Οργανισμός για τις διάφορες συναλλαγές και υποχρεώσεις του λαμβάνει φορολογική ενημερότητα.

1. **Αναφορικά με τις εξαιρετικά λίγες υποθέσεις κακοποίησης που έχουν καταγραφεί, όπως επικαλείται το δημοσίευμα, το περιστατικό στο Σπίτι του Οργανισμού στη Νέα Ηρακλείτσα Καβάλας και τη διαρκή επίβλεψη των εργαζομένων στα Σπίτια:**

Στα 27 χρόνια δράσης, «Το Χαμόγελο του Παιδιού» έχει απευθυνθεί χωρίς καμία καθυστέρηση και με απόλυτη διαφάνεια στις αρμόδιες Αρχές (Αστυνομικές και Εισαγγελικές) για να επιλυθούν προβλήματα ή να καταγγείλει περιστατικά που έχουν προκύψει σχετικά με το ανθρώπινο δυναμικό, συνεργάτες, υποστηριζόμενα παιδιά και οικογένειες και έχει ακολουθήσει στο ακέραιο την προβλεπόμενη, από τις Αρχές, διαδικασία.

Συγκεκριμένα για το περιστατικό στο Σπίτι του Οργανισμού στη Νέα Ηρακλείτσα Καβάλας σημειώνεται ότι άμεσα, μετά από την ενημέρωση του Οργανισμού, ο Πρόεδρος και οι υπεύθυνοι απευθύνθηκαν αυτοβούλως στις αρμόδιες Εισαγγελικές Αρχές. Η διαδικασία ακολουθήθηκε στο ακέραιο βάσει των οδηγιών που δόθηκαν από τις Αρχές. Η έρευνα ολοκληρώθηκε χωρίς να προκύψει κάποιο επιβαρυντικό στοιχείο και η υπόθεση μπήκε στο αρχείο από τη Δικαιοσύνη.

Κάθε Σπίτι διαθέτει διεπιστημονική ομάδα, η οποία καταβάλλει κάθε δυνατή προσπάθεια για την υλοποίηση του εξατομικευμένου πλάνου αποκατάστασης κάθε παιδιού ακολουθώντας πάντα τη νομοθεσία και τις κρατικές διαδικασίες. Ενώ παράλληλα υπάρχει εξωτερική εποπτεία για τη συνολική λειτουργία του Σπιτιού σε κάθε επίπεδο (φιλοξενούμενα παιδιά, εργαζόμενοι κ.λπ.).

1. **Αναφορικά με τα οικονομικά στοιχεία του Οργανισμού και το ποσό των 10 έως 14 εκατομμυρίων που εμφανίζει ως έσοδα, όπως επικαλείται το δημοσίευμα:**

«Το Χαμόγελο του Παιδιού» έχει αυτοβούλως θεσπίσει ελεγκτικές διαδικασίες εσωτερικά και δέχεται έλεγχο και από ανεξάρτητους εξωτερικούς φορείς:

* Ετήσιος οικονομικός έλεγχος από την ανεξάρτητη διεθνή εταιρεία ορκωτών ελεγκτών Ernst and Young.
* Συμβουλευτικές υπηρεσίες για τα οικονομικά θέματα του Οργανισμού και την εύρυθμη λειτουργία του Οικονομικού Τμήματος από μία εκ των μεγαλύτερων συμβουλευτικών και ελεγκτικών οίκων διεθνώς τη Deloitte.
* Σύστημα Εσωτερικού Ελέγχου στο οποίο καταγράφονται το σύνολο των διαδικασιών και των ελεγκτικών μηχανισμών μέσω των οποίων εξασφαλίζεται η ασφαλής και η αποτελεσματική λειτουργία του Οργανισμού σε οργανωτικό, οικονομικό και λειτουργικό επίπεδο.
* «Το Χαμόγελο του Παιδιού» ενημερώνεται για παραβάσεις του Κώδικα Ηθικής, Δεοντολογίας πρόληψης και καταπολέμησης απάτης και διαφθοράς (Ethics Antifraud and Anticorruption Policy) μέσω Μηχανισμού Προστασίας Πληροφοριοδοτών (Whistle Blow Policy) που διαθέτει (Γραμμή απευθείας επικοινωνίας 210 3306177 – E mail: [ia@hamogelo.gr](mailto:ia@hamogelo.gr)).

Ετησίως τα έσοδα του Οργανισμού ανέρχονται σε 10 έως 14 εκατομμύρια ευρώ και βρίσκονται σε πλήρη αντιστοιχία με τα έξοδα, που είναι ανάλογων οικονομικών μεγεθών.

1. **Αναφορικά με το αποθεματικό του Οργανισμού, ύψους 6,2 εκατομμυρίων ευρώ, που επικαλείται το δημοσίευμα:**

Στις 31 Δεκεμβρίου 2021 υπήρξε αποθεματικό ύψους 6.112.352,37€, το οποίο προήλθε σωρευτικά από προηγούμενα έτη.

Σημειώνεται ότι κάθε χρόνο ανάλογα με τα έσοδα και τις δαπάνες του Οργανισμού, δημιουργείται πλεόνασμα ή έλλειμμα.

Σε περίπτωση πλεονάσματος προσαυξάνεται το αποθετικό του Οργανισμού για κάλυψη αναγκών και αντιμετώπιση πιθανών μελλοντικών κινδύνων όπως έχει συμβεί κατά το παρελθόν π.χ. capital controls, οικονομική κρίση, πανδημία κ.λπ.

Σημειώνεται ότι την τελευταία πενταετία, η μόνη χρονιά που υπήρξε πλεόνασμα ήταν το 2019 και αυτό προέκυψε από την πώληση του μειοψηφικού πακέτου των μετοχών του ΤΙΤΑΝΙΑ.

«Το Χαμόγελο του Παιδιού» οφείλει καταρχήν στα παιδιά και τις οικογένειες που στηρίζει, να διασφαλίζει τη βιωσιμότητα των δράσεών του κάτω από οποιασδήποτε συνθήκες, και αυτή η νοοτροπία είναι που έχει καταστήσει δυνατή τη συνέχιση του έργου του Οργανισμού τα 27 χρόνια δράσης του.

Πολλές χρονιές οι δράσεις συνεχίστηκαν ακριβώς χάρη στο πλεόνασμα που υπήρχε.

1. **Αναφορικά με την έκκληση του Κώστα Γιαννόπουλου τον Μάιο 2016 για υποστήριξη από τους πολίτες, που αναφέρει το δημοσίευμα:**

Το 2016 ο Οργανισμός είχε διαθέσιμα 3.125.000€ που αντιστοιχούσαν σε 3 μήνες βιωσιμότητας, λαμβάνοντας υπόψη ότι ο μέσος όρος πάγιων δαπανών ανέρχεται στα 1,2εκατομμύρια ευρώ.

Αντίστοιχα το 2021 τα διαθέσιμα 6.112.352,37€ αντιστοιχούσαν σε 5 μήνες βιωσιμότητας του Οργανισμού.

Τα συνολικά έξοδά του Οργανισμού για την υλοποίηση των δράσεων του το 2021 ανήλθαν στα 15.438.000,91€.

1. **Αναφορικά με την αύξηση των εξόδων μισθοδοσίας του Οργανισμού από το 2000 και το 2011, που αναφέρει το δημοσίευμα:**

Από το 2000 έως το 2011, οι συλλογικές συμβάσεις εργασίας διαφοροποιήθηκαν, με αύξηση των μισθών κατά 62,89%.

Το 2000 ο βασικός μισθός σε 14μηνη βάση ήταν 465,2€, ενώ αντίστοιχα το 2011 ήταν 739,6€.

Τα ποιοτικά χαρακτηριστικά των εργαζομένων άλλαξαν στα έντεκα αυτά χρόνια, προέκυψαν ανάγκες για νέες ειδικότητες και εξειδικευμένους πτυχιούχους.

Να σημειωθεί ότι για την επιτέλεση του έργου του Οργανισμού, καθημερινά, όλο το 24ωρο, μεγάλο ποσοστό των εργαζομένων εργάζεται σε 8 βάρδιες με τις ανάλογες νόμιμες προσαυξήσεις.

Τα έντεκα χρόνια που μεσολάβησαν (2000 έως 2011) «Το Χαμόγελο του Παιδιού» ανέπτυξε τις δράσεις του και αύξησε τις παρεχόμενες υπηρεσίες σε παιδιά και τις οικογένειές τους. Επιγραμματικά αναπτύχθηκαν 31 νέες δράσεις / υπηρεσίες με αποτέλεσμα και την αύξηση του αριθμού των εργαζομένων.

Αναλυτικά:

Έτος 2000

1. Λειτουργεί Σπίτι για παιδιά που βρίσκονται σε κίνδυνο στο Περιστέρι

Έτος 2001

1. Ξεκινά η δράση του Οργανισμού στην Πάτρα
2. Αποκτούνται 2 Κινητές Ιατρικές Μονάδες εντατικής θεραπείας για νεογνά και παιδιά
3. Ξεκινά η δημιουργική απασχόληση νοσηλευόμενων παιδιών στο Νοσοκομείο Παίδων «Αγλαΐα Κυριακού»
4. Ξεκινά η δημιουργική απασχόληση νοσηλευόμενων παιδιών στο Ιπποκράτειο Νοσοκομείο Θεσσαλονίκης

Έτος 2002

1. Λειτουργεί Σπίτι για παιδιά σε κίνδυνο στην Αρχαία Κόρινθο
2. Ξεκινά το Πρόγραμμα Προληπτικής Ιατρικής και Οδοντιατρικής σε παιδιά
3. Η Εθνική Γραμμή SOS 1056 αποκτά πανελλαδική εμβέλεια
4. Ξεκινά η δημιουργική απασχόληση νοσηλευόμενων παιδιών στο Πανεπιστημιακό Νοσοκομείο Πατρών (Ρίο) και στο Καραμανδάνειο Νοσοκομείο Πάτρας

Έτος 2003

1. Λειτουργεί Σπίτι για παιδιά σε κίνδυνο στον Καρέα
2. Ξεκινά η δημιουργική απασχόληση νοσηλευόμενων παιδιών στο Νοσοκομείο ΑΧΕΠΑ Θεσσαλονίκης

Έτος 2004

1. Λειτουργεί Σπίτι για παιδιά στο Μαρούσι
2. Ξεκινά η δράση του Οργανισμού στη Χαλκίδα

Έτος 2005

1. Λειτουργεί Σπίτι για παιδιά σε κίνδυνο στα Μελίσσια
2. Λειτουργεί Σπίτι Ημερήσιας Φροντίδας στον Πύργο - Ηλείας

Έτος 2007

1. Ξεκινά η λειτουργία του Amber Alert Hellas
2. Λειτουργεί Σπίτι για παιδιά σε κίνδυνο στην Κυλλήνη
3. Υποστηρίζονται ολιστικά οι πληγέντες από τις καταστροφικές φωτιές στο Νομό Ηλείας
4. «Το Χαμόγελο του Παιδιού» αναγνωρίζεται ως Εθνικό κέντρο για τα εξαφανισμένα και υπό εκμετάλλευση παιδιά

Έτος 2008

1. Ξεκινά η λειτουργία της 116000 Ευρωπαϊκής Γραμμής για τα Εξαφανισμένα Παιδιά στην Ελλάδα
2. Λειτουργεί Σπίτι για παιδιά σε κίνδυνο στο Φοίνικα Καλαμαριάς
3. Λειτουργεί Κέντρο Στήριξης Παιδιού και Οικογένειας στο Μαρούσι Αττικής
4. Αποκτάται Κινητή Ιατρική Μονάδα εντατικής θεραπείας για νεογνά και παιδιά

Έτος 2009

1. Λειτουργεί Σπίτι Ημερήσιας Φροντίδας στον Μύτικα Εύβοιας
2. Λειτουργεί Κέντρο Στήριξης Παιδιού και Οικογένειας στο Ίλιον
3. Λειτουργεί το Κέντρο Στήριξης Παιδιού και Οικογένειας στη Θεσσαλονίκη
4. Λειτουργεί Σπίτι για παιδιά με σοβαρά προβλήματα υγείας, τα οποία κατόπιν εισαγγελικής εντολής ή εγκατάλειψης δεν βρίσκονται με τη βιολογική τους οικογένεια

Έτος 2010

1. Λειτουργεί το Κέντρο Νοτιοανατολικής Ευρώπης για τα Εξαφανισμένα και θύματα Εκμετάλλευσης Παιδιά
2. Λειτουργεί Κέντρο Στήριξης Παιδιού και Οικογένειας στην Κόρινθο

Έτος 2011

1. Λειτουργεί Σπίτι για παιδιά σε κίνδυνο στο Μοσχάτο
2. Αποκτάται Κινητή Ιατρική Μονάδα εντατικής θεραπείας για νεογνά και παιδιά
3. **Αναφορικά με την αύξηση των αμοιβών του προσωπικού διοίκησης μεταξύ 2011 και 2014, που αναφέρει το δημοσίευμα:**

Από το 2011 έως το 2014 για την υλοποίηση των δράσεων του Οργανισμού και των νέων που προέκυψαν την τετραετία, ο αριθμός των εργαζομένων από 311 ανήλθε σε 416. Από τα 105 νέα άτομα, τα 29 αφορούσαν σε προσωπικό διοίκησης.

Σημειώνεται ότι «Το Χαμόγελο του Παιδιού» διαθέτει διεθνώς τον μικρότερο αριθμό διοικητικού προσωπικού με ποσοστό που το 2021 ανήλθε στο 12,23%.

Έτος 2011

1. Λειτουργεί Σπίτι για παιδιά σε κίνδυνο στο Μοσχάτο
2. Αποκτάται Κινητή Ιατρική Μονάδα εντατικής θεραπείας για νεογνά και παιδιά

Έτος 2012

1. «Το Χαμόγελο του Παιδιού» αναλαμβάνει την υλοποίηση της Ευρωπαϊκής καμπάνιας ενάντια στο σχολικό εκφοβισμό (Europe’s Anti Bullying Campaign)
2. Λειτουργεί το Πανελλήνιο Κέντρο Άμεσης Κοινωνικής Επέμβασης με έδρα στην Αθήνα
3. Δημιουργείται η Ομάδα έρευνας και διάσωσης «Θανάσης Μακρής»
4. Δημιουργείται το Εθελοντικό Μαθητικό Δίκτυο YouSmile
5. Λειτουργεί Σπίτι για παιδιά σε κίνδυνο στο Αίγιο
6. Λειτουργεί Σπίτι Ημερήσιας Φροντίδας στο Αγρίνιο

Έτος 2013

1. Λειτουργεί Κέντρο Στήριξης Παιδιού και Οικογένειας στην Κέρκυρα

Έτος 2014

1. Ξεκινά η δράση του Οργανισμού στα Χανιά
2. Ξεκινά η δράση του Οργανισμού στη Λάρισα
3. Ξεκινά η δράση του «Οδυσσέα», το 1ο Κινητό Εργαστήριο Ενημέρωσης Εκπαίδευσης και Τεχνολογίας
4. Λειτουργούν Infodesks στην Ευρώπη για το παιδικό trafficking
5. Αποκτώνται 3 Κινητές Ιατρικές Μονάδες εντατικής θεραπείας για νεογνά και παιδιά
6. **Αναφορικά με τα παράπονα του Οργανισμού για τον ΕΝΦΙΑ, που επικαλείται το δημοσίευμα:**

«Το Χαμόγελο του Παιδιού» θεωρεί ότι κάθε 1 ευρώ φορολογίας στερείται ουσιαστικά από τα παιδιά που έχουν ανάγκη.

1. **Αναφορικά με το πλεόνασμα των τριών εκατομμυρίων, που επικαλείται το δημοσίευμα:**

Τα διαθέσιμα του 2017 που αναφέρει το δημοσίευμα και ανέρχονται σε 2.8282.518,89€, λανθασμένα αναφέρονται ως πλεόνασμα, καθώς τη συγκεκριμένη χρονιά υπήρξε έλλειμμα και οι υποχρεώσεις του Οργανισμού καλύφθηκαν με αξιοποίηση του αποθεματικού.

1. **Αναφορικά με τον, όπως αναφέρει το δημοσίευμα, αιφνιδιαστικό διπλασιασμό των εξόδων για «αγορά υλικών εκμετάλλευσης για υποστήριξη δραστηριοτήτων»:**

Εσφαλμένα αναφέρεται στο έτος 2016, καθώς αντιστοιχεί στο 2015 και αφορά στην ανάπτυξη του τμήματος ειδών του Οργανισμού (μπομπονιέρες, προσκλητήρια και άλλα είδη) με στόχο την εξασφάλιση απαραίτητων πόρων για την επιβίωση των δράσεων.

1. **Αναφορικά με την αύξηση των εξόδων του προσωπικού μεταξύ 2017 και 2018, που επικαλείται το δημοσίευμα:**

Το 2016 προς το 2017 υπήρξε αύξηση προσωπικού κατά 20 άτομα.

Το 2017 προς το 2018 υπήρξε αύξηση προσωπικού κατά 15 άτομα.

Άρα, σε μία διετία το προσωπικό αυξήθηκε κατά 35 εργαζόμενους.

Πρόσθετα στα παραπάνω, «Το Χαμόγελο του Παιδιού» το 2015 προχώρησε αναγκαστικά σε μείωση μισθών για να ανταποκριθεί στην οικονομική κρίση που μάστιζε τη χώρα, να ανταπεξέλθει στις ανάγκες και να συνεχίσει απρόσκοπτα το έργο του.

Τα χρόνια που ακολούθησαν και όταν η κατάσταση βελτιώθηκε, ο Οργανισμός προχώρησε σε σταδιακή αποκατάσταση των μισθών των εργαζομένων.

1. **Αναφορικά με τον λογαριασμό σε ελβετική τράπεζα, που αναφέρει το δημοσίευμα:**

«Το Χαμόγελο του Παιδιού» διατηρεί λογαριασμούς σε διάφορες τράπεζες στην Ελλάδα και στο εξωτερικό, όπως και η συγκεκριμένη ελβετική που αναφέρεται στο δημοσίευμα.

Το 2019 ολοκληρώθηκε η πώληση του ξενοδοχείου ΤΙΤΑΝΙΑ, με «Το Χαμόγελο του Παιδιού» να διαθέτει το μειοψηφικό πακέτο μετοχών. Το ποσό των 15 εκατομμυρίων ευρώ που προέκυψε και για τη διασπορά κινδύνου αποφασίστηκε να μοιραστεί σε τρεις διαφορετικές τράπεζες, δύο στην Ελλάδα και μία στο εξωτερικό.

Ο τραπεζικός λογαριασμός στην ελβετική τράπεζα προϋπήρχε καθώς επιλέχθηκε και εκεί κατατέθηκε δωρεά από το ολλανδικό Ίδρυμα Dr. Basile Khoudokormaff Charitable Foundation για την κατασκευή Σπιτιού φιλοξενίας στο Ηράκλειο της Κρήτης, το οποίο άμεσα θα λειτουργήσει.

Σε κάθε περίπτωση, οποιαδήποτε τραπεζική συναλλαγή στους λογαριασμούς που διατηρεί «Το Χαμόγελο του Παιδιού» στην Ελλάδα απαιτεί δύο υπογραφές, του Προέδρου και του Αντιπροέδρου του Δ.Σ ή/και του Ταμία του Δ.Σ. και στο εξωτερικό απαιτεί τρεις υπογραφές του Προέδρου, του Αντιπροέδρου και του Ταμία του Δ.Σ. του Οργανισμού.

1. **Αναφορικά με τη διαχείριση των ακινήτων:**

Ο Οργανισμός διαθέτει οργανωμένο τμήμα για τη διαχείριση των ακινήτων, τα οποία αξιοποιούνται με τον καλύτερο δυνατό τρόπο.

«Το Χαμόγελο του Παιδιού» αποκτά ακίνητα από κληρονομιά ή/και δωρεά εν ζωή. Η διαδικασία που ακολουθείται είναι απόλυτα διαφανής και όπως ορίζεται από τη Νομοθεσία.

Για τα ακίνητα που προέρχονται από κληρονομιές, που είναι και το μεγαλύτερο ποσοστό, υπάρχει φάκελος στη Διεύθυνση Κοινωφελών Περιουσιών του Υπουργείου Οικονομικών που αναλύονται οι ενέργειες του Οργανισμού για κάθε ένα.

Η διαδικασία για κάθε ακίνητο είναι διαφορετική, συχνά εξαιρετικά χρονοβόρα, κοστοβόρα και περίπλοκη.

Τα ακίνητα αξιοποιούνται για τα παιδιά που υποστηρίζει ο Οργανισμός, για τη διαμονή των ενήλικων παιδιών του, για παιδιά με προβλήματα υγείας και τις οικογένειές τους, για τη διαμονή μητέρων θυμάτων ενδοοικογενειακής βίας και των παιδιών τους, και φυσικά αξιοποιούνται σε έκτακτες καταστάσεις όπως ενδεικτικά φυσικές καταστροφές, η φιλοξενία Ουκρανών προσφύγων κ.λπ.

Τα ακίνητα του Οργανισμού ανάλογα με τα χαρακτηριστικά τους αξιοποιούνται κατά περίπτωση. Για κάποια υπάρχει καθεστώς συνιδιοκτησίας, κάποια απαιτούν επισκευή/ανακαίνιση, κάποια έχουν κληροδοτηθεί/δωριθεί υπό συγκεκριμένους όρους, κάποια είναι μισθωμένα.

1. **Αναφορικά με τη συνεργασία του Οργανισμού με την ΕΛ.ΑΣ.**

«Το Χαμόγελο του Παιδιού» δεν έχει καμία προστριβή με την ΕΛ.ΑΣ., αντίθετα η συνεργασία είναι διαχρονική και με ουσιαστικό όφελος για την κοινωνία και τα παιδιά. Η συνεργασία δεν περιορίζεται στο σκέλος των εξαφανίσεων ανηλίκων και ενηλίκων αλλά και σε άλλους τομείς όπως η κακοποίηση, παράνομη διακίνηση και εμπορία κ.λπ.

«Το Χαμόγελο του Παιδιού» στο πλαίσιο Συμφώνου Συνεργασίας δραστηριοποιείται στη διαχείριση περιστατικών εξαφάνισης ενηλίκων από 18 έως 60 ετών που διατρέχουν κίνδυνο (νοητική στέρηση, ψυχολογικά προβλήματα κ.λπ.), που αγνοούνται ύστερα από ατυχήματα και φυσικές καταστροφές (πυρκαγιά, σεισμό, ναυάγιο, κατολισθήσεις, πλημμύρες κ.λπ.), που αντιμετωπίζουν σοβαρά προβλήματα υγείας ή/και είναι απαραίτητη η λήψη φαρμακευτικής αγωγής (προβλήματα προσανατολισμού, ψυχολογικά προβλήματα, αυτοκτονικές τάσεις, νοητική στέρηση κ.λπ.).

«Το Χαμόγελο του Παιδιού» διαθέτει την εμπειρία, τεχνογνωσία, υποδομές και ανθρώπινο δυναμικό για να ανταποκριθεί στις ανάγκες των ενηλίκων που αγνοούνται με διασφάλιση της αξιοπρέπειάς τους και των προσωπικών τους δεδομένων.